|  |
| --- |
| Cuid III.6 –Bileog faisnéise forlíontaí tugtha cothrom le dáta\* maidir le státchabhair a dheonaítear faoi na Treoirlínte maidir le státchabhair le haghaidh na haeráide, chosaint an chomhshaoil agus an fhuinnimh 2022 (CEEAG)[[1]](#footnote-2) Caibidil 4.5 – Cabhair chun truailliú seachas truailliú ó gháis ceaptha teasa chosc nó a laghdú  \* nach bhfuil glactha go foirmiúil fós |

*Ní mór an bhileog faisnéise forlíontaí seo a úsáid chun fógra a thabhairt faoi aon chabhair a chumhdaítear sna Treoirlínte maidir le státchabhair le haghaidh na haeráide, chosaint an chomhshaoil agus an fhuinnimh 2022 (dá ngairtear ‘CEEAG’ anseo feasta).*

*Baineann an bhileog faisnéise forlíontaí seo le bearta a chumhdaítear i gCaibidil 4.5 de CEEAG. Má áirítear san fhógra bearta a chumhdaítear i níos mó ná caibidil amháin de CEEAG, líon isteach freisin an bhileog faisnéise forlíontaí a bhaineann leis an gcaibidil CEEAG lena mbaineann a luaithe a bheidh sí ar fáil.*

*Na doiciméid uile a sholáthraíonn na Ballstáit mar iarscríbhinní a ghabhann leis an mbileog faisnéise forlíontaí sin, ní mór iad a bheith uimhrithe agus ní mór uimhreacha doiciméid a bheith léirithe sna ranna ábhartha den bhileog faisnéise forlíontaí sin.*

|  |
| --- |
| **Roinn A: Achoimre ar phríomh-shaintréithe an bhirt/na mbeart a dtugtar fógra ina leith** |

1. **Cúlra agus cuspóir/cuspóirí an bhirt/na mbeart a dtugtar fógra ina leith.**
   1. Mura bhfuil sé pléite cheana faoi roinn 5.2 den Fhoirm Faisnéise Ginearálta (Cuid I), tabhair an cúlra agus an príomhchuspóir, lena n-áirítear aon sprioc de chuid an Aontais le haghaidh an chuspóra comhshaoil nó na gcuspóirí comhshaoil a bhfuil sé beartaithe leis an mbeart tacú léi.

* 1. Sonraigh aon chuspóir eile atá á shaothrú leis an mbeart. I gcás aon chuspóir nach cuspóir comhshaoil amach is amach é, mínigh cé acu a d’fhéadfadh nó nach bhféadfadh aon saobhadh iomaíochta ar an margadh inmheánach a bheith mar thoradh air.

1. **Teacht i bhfeidhm agus fad**:
   1. A mhéid nach bhfuil sé curtha ar fáil cheana faoi roinn 5.5 den Fhoirm Faisnéise Ginearálta (Cuid I), sonraigh an dáta óna bhfuil sé beartaithe go dtiocfaidh an scéim cabhrach i bhfeidhm;

* 1. Sonraigh fad na scéime[[2]](#footnote-3).

1. **Tairbhí/tairbhithe**
   1. Mura bhfuil sé curtha ar fáil cheana faoi roinn 3 den Fhoirm Faisnéise Ginearálta (Cuid I), tabhair tuairisc ar thairbhí/thairbhithe (féideartha) an bhirt/na mbeart;

* 1. Sonraigh suíomh an tairbhí/na dtairbhithe (i.e. mura bhfuil ach eintitis eacnamaíocha atá lonnaithe sa Bhallstát lena mbaineann nó i mBallstáit eile freisin incháilithe chun páirt a ghlacadh sa bheart).

* 1. Chun measúnú a dhéanamh ar chomhlíonadh phointe 15 de CEEAG, sonraigh an ndeonaítear cabhair faoin mbeart/faoi na bearta i bhfabhar gnóthas (duine aonair nó cuid de scéim) atá faoi réir ordú gnóthaithe gan íoc tar éis cinneadh roimhe sin ón gCoimisiún lena ndearbhaítear cabhair a bheith neamhdhleathach agus neamh‐chomhoiriúnach leis an margadh inmheánach.

Más deimhneach an freagra, tabhair faisnéis maidir leis an méid cabhrach atá fós le gnóthú ionas go gcuirfidh an Coimisiún san áireamh é sa mheasúnú ar an mbeart cabhrach/ar na bearta cabhrach.

1. Deimhnigh nach mbaineann an beart/na bearta le cabhair le haghaidh gníomhaíochtaí nach dtagann faoi raon feidhme chur i bhfeidhm CEEAG (féach pointe 13 de CEEAG). Murab amhlaidh, tabhair sonraí.

1. **Buiséad agus maoiniú an bhirt/na mbeart**.
   1. Mura bhfuil sé luaite cheana sa tábla faoi roinn 7.1 den Fhoirm Faisnéise Ginearálta (Cuid I), tabhair an buiséad bliantúil agus/nó an buiséad iomlán le haghaidh fhad iomlán an bhirt/na mbeart; murab eol an buiséad iomlán (mar shampla toisc go mbraitheann sé ar thorthaí na dtairiscintí), sonraigh buiséad measta, lena n-áirítear na toimhdí a úsáideadh chun an buiséad measta lena mbaineann a ríomh[[3]](#footnote-4).

* 1. más trí thobhach a mhaoinítear an beart, soiléirigh na nithe seo a leanas:
  2. an le dlí nó le haon ghníomh reachtach eile a shocraítear an tobhach; más deimhneach an freagra, tabhair an gníomh dlí, uimhir agus dáta a ghlactha agus a theacht i bhfeidhm, an nasc idirlín chuig an ngníomh dlí;

* 1. an ngearrtar an tobhach go cothrom ar tháirgí intíre agus ar tháirgí a allmhairítear;

* 1. an rachaidh an beart a dtugtar fógra ina leith chun tairbhe do tháirgí intíre agus do tháirgí a allmhairítear go cothrom;

* 1. an maoinítear an beart go hiomlán nó go páirteach leis an tobhach. Mura maoinítear an beart ach go páirteach leis an tobhach, sonraigh foinsí eile maoinithe an bhirt agus a gcion féin

* 1. an maoinítear bearta cabhrach eile leis an tobhach lena maoinítear an beart a dtugtar fógra ina leith. Más amhlaidh, sonraigh na bearta cabhrach eile a mhaoinítear leis an tobhach lena mbaineann.

|  |
| --- |
| **Roinn B: Measúnú comhoiriúnachta ar an gcabhair** |

|  |
| --- |
| *Coinníoll dearfach: ní mór don chabhair forbairt gníomhaíochta eacnamaíche a éascú* |

|  |
| --- |
| Rannchuidiú le forbairt gníomhaíochta eacnamaíche |

*Chun an fhaisnéis sa roinn seo a sholáthar, féach roinn 3.1.1 (pointí 23-25) agus ranna 4.5.1 (pointí 253-254), agus 4.5.2 (pointí 255-259) de CEEAG.*

1. Le hAirteagal 107(3)(c) den Chonradh ar Fheidhmiú an Aontais Eorpaigh (CFAE) foráiltear go bhféadfaidh an Coimisiún a dhearbhú go bhfuil cabhair áirithe comhoiriúnach, is é sin ‘*cabhair chun forbairt ghníomhaíochtaí eacnamaíocha áirithe nó limistéar eacnamaíoch áirithe a éascú, nuair nach n‑athraíonn an chabhair sin dálaí trádála an oiread go mbeadh dochar ann don leas coiteann*’. Dá bhrí sin, le cabhair chomhoiriúnach faoin bhforáil sin den CFAE ní mór rannchuidiú le forbairt gníomhaíochta eacnamaíche áirithe.

Chun measúnú a dhéanamh ar chomhlíonadh phointe 23 de CEEAG, sainaithin na gníomhaíochtaí eacnamaíocha a éascófar mar thoradh ar an gcabhair agus an chaoi a dtacaítear le forbairt na ngníomhaíochtaí sin.

1. Chun measúnú a dhéanamh ar chomhlíonadh phointe 25 de CEEAG, ‘*tabhair tuairisc ar cibé a rannchuideoidh an chabhair le cuspóirí bheartas aeráide, bheartas comhshaoil agus bheartas fuinnimh an Aontais a bhaint amach agus cén chaoi a ndéanfar sin, agus, go háirithe, tairbhí na cabhrach a bhfuiltear ag súil leo ó thaobh cur ar bhealach suntasach le cosaint an chomhshaoil, lena n-áirítear maolú ar an athrú aeráide, nó feidhmiú éifeachtúil an mhargaidh inmheánaigh fuinnimh*’.

1. Ina theannta sin, cuir i dtábhacht a mhéid a bhaineann an chabhair leis na beartais a dtugtar tuairisc orthu faoi phointí 253-254 de CEEAG.

1. Tabhair tuairisc ar na ceanglais incháilitheachta is infheidhme maidir leis an tairbhí/na tairbhithe (mar shampla trí aon cheanglas teicniúil, comhshaoil (i.e. ceadanna), airgeadais (i.e. comhthaobhachtaí) nó aon cheanglas eile is gá don tairbhí/do na tairbhithe a chomhlíonadh a chur san áireamh).

1. Tabhair faisnéis ar raon feidhme beacht agus ar ghníomhaíochtaí beachta lena dtacaítear den bheart/de na bearta cabhrach, mar a fhoráiltear i roinn 4.5.2. (pointí 255-259) de CEEAG. Sonraigh cé acu de na catagóirí infheistíochtaí seo a leanas atá incháilithe faoin mbeart cabhrach:
   1. Infheistíochtaí a chuireann ar a gcumas do ghnóthais truailliú seachas truailliú ó gháis ceaptha teasa a chosc nó a laghdú thar chaighdeáin an Aontais maidir le cosaint an chomhshaoil;
   2. Infheistíochtaí a chuireann ar a gcumas do ghnóthais truailliú seachas truailliú ó gháis ceaptha teasa a chosc nó a laghdú in éagmais chaighdeáin an Aontais;
   3. Infheistíochtaí lena gcuirtear ar a gcumas do ghnóthais caighdeáin an Aontais atá glactha ach nach bhfuil i bhfeidhm go fóill a chomhlíonadh.

1. Más i bhfoirm ceadanna intrádála atá an chabhair[[4]](#footnote-5):
   1. Tabhair tuairisc mhionsonraithe ar an scéim ceadanna intrádála, lena n‑áirítear *inter alia* na cuspóirí, an mhodheolaíocht deonúcháin, na húdaráis nó na heintitis atá rannpháirteach, ról an Stáit, na tairbhithe agus na gnéithe nós imeachta.

* 1. Mínigh cén chaoi a ndeartar an scéim ceadanna intrádála ar shlí go gcoiscfear nó go laghdófar truailliú thar na leibhéil atá le baint amach ar bhonn chaighdeáin an Aontais atá éigeantach do na gnóthais lena mbaineann.

1. Deimhnigh go ndíríonn an chabhair ar chosc nó ar laghdú truaillithe atá nasctha go díreach le gníomhaíochtaí an tairbhí nó na dtairbhithe féin.

1. Tabhair tuairisc ar an gcaoi a n‐áiritheofar go ndéanfar níos mó leis an gcabhair ná an truailliú a aistriú ó earnáil amháin go hearnáil eile nó ó mheán comhthimpeallach amháin go meán comhthimpeallach eile agus go mbainfear amach laghdú foriomlán ar an truailliú leis an gcabhair.

1. Maidir le cabhair aonair agus scéimeanna cabhrach a thairbhíonn de líon an-teoranta tairbhithe nó de thairbhí atá ann faoi láthair agus arb é is aidhm dóibh a dtruailliú seachas truailliú ó gháis ceaptha teasa a laghdú, tabhair cainníochtú ar an gcoigilteas astaíochtaí/truailleán a bhfuil coinne leis ón mbeart agus mínigh an modh a leantar chun iad a chainníochtú.

1. Léirigh an rannchuidíonn an beart cabhrach freisin le hastaíochtaí gás ceaptha teasa a chosc nó a laghdú.

Má rannchuidíonn, tabhair comparáid idir na torthaí a bhfuil coinne leo ón mbeart i dtéarmaí astaíochtaí gás ceaptha teasa agus astaíochtaí truailleán eile a chosc nó a laghdú ar bhonn cainníochtuithe inchreidte mionsonraithe.

Más é cosc nó laghdú astaíochtaí gás ceaptha teasa príomhchuspóir an bhirt cabhrach, féach an bhileog faisnéise forlíontaí le haghaidh roinn 4.1 toisc go ndéanfar measúnú ar a comhoiriúnacht ar bhonn roinn 4.1. Más é príomhchuspóir an bhirt, áfach, truailliú seachas truailliú ó astaíochtaí gás ceaptha teasa a chosc nó a laghdú, déanfar measúnú air ar bhonn roinn 4.5 (pointe 259 de CEEAG).

|  |
| --- |
| Éifeacht dreasachta |

*Chun an fhaisnéis sa roinn seo a thabhairt, féach roinn 3.1.2 (pointí 26-32) agus roinn 4.5.3. (pointí 260-262) de CEEAG.*

1. Ní féidir a mheas go n-éascaíonn cabhair gníomhaíocht eacnamaíoch ach amháin má tá éifeacht dreasachta aici. Chun measúnú a dhéanamh ar chomhlíonadh phointe 26 de CEEAG, mínigh cén chaoi a ‘*spreagann an chabhair an tairbhí chun a iompar a athrú, chun páirt a ghlacadh i ngníomhaíocht eacnamaíoch bhreise nó i ngníomhaíocht eacnamaíoch atá níos neamhdhíobhálaí don chomhshaol, nach ndéanfadh sé gan an chabhair nó a dhéanfadh sé ar bhealach srianta nó difriúil’.*

1. De bhun phointe 28 de CEEAG:

Tabhair tuairisc chuimsitheach ar an gcás fíorasach a bhfuil coinne leis mar thoradh ar an mbeart cabhrach agus ar an gcás frithfhíorasach nó na cásanna frithfhíorasacha a d’fhéadfadh a bheith ann in éagmais an bhirt cabhrach.[[5]](#footnote-6) I gcás ina measann tú go bhféadfar tacú le catagóirí éagsúla tairbhithe, áirithigh go bhfuil an cás frithfhíorasach inchreidte le haghaidh gach ceann de na catagóirí sin.

Cuir san áireamh na ceanglais maidir leis an gcás frithfhíorasach a áirítear i bpointe 266 agus i bpointí 226-230 de CEEAG, go háirithe:

* 1. I gcoitinne, comhfhreagraíonn an cás frithfhíorasach d’infheistíocht ag a mbeidh an acmhainneacht chéanna, an saolré chéanna agus, i gcás inarb iomchuí, na saintréithe ábhartha teicniúla eile céanna aici agus atá ag infheistíocht atá neamhdhíobhálach don chomhshaol, rud a fhágann go mbíonn leibhéal níos ísle cosanta comhshaoil ann, áfach;
  2. De rogha ar an méid sin, féadfaidh an cás frithfhíorasach comhfhreagairt do cheann amháin de na cásanna seo a leanas freisin:
  3. na suiteálacha nó an trealamh atá i bhfeidhm cheana féin a choinneáil ar bun ar feadh tréimhse a chomhfhreagraíonn do shaolré na hinfheistíochta atá neamhdhíobhálach don chomhshaol; sa chás sin, ba cheart na costais lascainithe chothabhála, deisiúcháin agus nuachóirithe thar an tréimhse sin a chur san áireamh (pointe 227 de CEEAG);
  4. athsholáthar na suiteálacha nó an trealaimh ina dhiaidh sin; sa chás sin, ní mór luach lascainithe na suiteálacha agus an trealaimh a chur san áireamh agus ní mór an difríocht i saolré eacnamaíoch na suiteálacha nó an trealaimh faoi seach a chothromú i gcomhréir le pointe 228 de CEEAG;
  5. léasú trealaimh nach bhfuil chomh neamhdhíobhálach don chomhshaol agus a d’úsáidfí in éagmais na cabhrach; sa chás sin, ba cheart luach lascainithe léasaithe an trealaimh nach bhfuil chomh neamhdhíobhálach don chomhshaol a chur san áireamh i gcomhréir le pointe 229 de CEEAG;
  6. easpa tionscadal malartach, go háirithe i gcás inarb é atá san infheistíocht dá dtugtar cabhair suiteálacha nó trealamh a chur le saoráidí, suiteálacha nó trealamh atá ann cheana.

Agus tuairisc á tabhairt ar an gcás fíorasach agus ar an gcás frithfhíorasach nó ar na cásanna frithfhíorasacha a d’fhéadfadh a bheith ann, sonraigh acmhainneacht, saolré agus saintréithe teicniúla eile na hinfheistíochta le haghaidh an cháis fhíorasaigh nó an cháis fhrithfhíorasaigh nó le haghaidh na gcásanna fíorasacha nó na gcásanna frithfhíorasacha araon.

1. Mínigh go hachomair an réasúnaíocht atá le rogha an cháis fhrithfhíorasaigh nó na gcásanna frithfhíorasacha a d’fhéadfadh a bheith ann, i bhfianaise na gcatagóirí éagsúla tairbhithe atá beartaithe más infheidhme.

1. Déan cainníochtú ar na costais agus ar na hioncaim a bhaineann le cásanna fíorasacha agus le cásanna frithfhíorasacha agus tabhair údar leis an athrú iompraíochta i gcás inarb ábhartha le haghaidh gach catagóire tairbhí, ar bhonn an mhéid seo a leanas:
2. an tionscadal lena mbaineann[[6]](#footnote-7), na cásanna frithfhíorasacha comhfhreagracha agus an bhearna chistithe atá mar thoradh orthu;

*NÓ*

1. fianaise chainníochtúil ábhartha atá bunaithe ar staidéir mhargaidh, ar phleananna infheisteoirí, ar thuarascálacha airgeadais, nó ar fhianaise chainníochtúil eile lena n‐áirítear tairiscintí a rinneadh maidir le tionscadail chomhchosúla i bpróisis tairisceana iomaíocha inchomparáide le déanaí.[[7]](#footnote-8)

1. Chun comhlíonadh phointí 29 agus 31 de CEEAG a léiriú:
2. Deimhnigh nár cuireadh tús leis na hoibreacha ar an tionscadal nó ar an ngníomhaíocht sula ndearna an tairbhí iarratas i scríbhinn ar chabhair chuig na húdaráis náisiúnta;

*NÓ*

1. I gcás tionscadail ar cuireadh tús leo roimh an iarratas ar chabhair, léirigh go dtagann an tionscadal faoi cheann de na cásanna eisceachtúla dá bhforáiltear i bpointe 31 de CEEAG ((a), (b) nó (c)).

1. Chun comhlíonadh phointe 30 de CEEAG a léiriú, deimhnigh go n-áirítear an méid seo a leanas ar a laghad san iarratas ar chabhair: ainm an iarratasóra, tuairisc ar an tionscadal nó ar an ngníomhaíocht, lena n-áirítear a suíomh, agus an méid cabhrach is gá chun an tionscadal nó an ghníomhaíocht a dhéanamh.

1. Chun comhlíonadh phointí 32, 261 agus 262 de CEEAG a léiriú:
2. Sonraigh an ann do chaighdeáin de chuid an Aontais[[8]](#footnote-9) is infheidhme maidir leis an mbeart/na bearta a dtugtar fógra ina leith, an ann do chaighdeáin náisiúnta shainordaitheacha atá níos déine nó níos uaillmhianaí ná caighdeáin chomhfhreagracha an Aontais, nó an ann do chaighdeáin náisiúnta shainordaitheacha arna nglacadh in éagmais chaighdeáin de chuid an Aontais;

Sa chomhthéacs sin, tabhair faisnéis chun an éifeacht dreasachta a léiriú.

1. I gcásanna inar glacadh caighdeán ábhartha an Aontais cheana ach nach bhfuil sé i bhfeidhm go fóill, léirigh go bhfuil éifeacht dreasachta ag an gcabhair toisc go ndreasaíonn sé an infheistíocht atá le cur chun feidhme agus le tabhairt i gcrích 18 mí ar a laghad sula dtiocfaidh an caighdeán i bhfeidhm i gcomhréir le pointe 262 de CEEAG.

|  |
| --- |
| Níor sáraíodh aon fhoráil ábhartha de dhlí an Aontais |

*Chun an fhaisnéis sa roinn seo a sholáthar, féach roinn 3.1.3 (pointe 33) de CEEAG.*

1. Tabhair faisnéis chun comhlíonadh fhorálacha ábhartha de dhlí an Aontais a dheimhniú, i gcomhréir le pointe 33 de CEEAG.

1. Má úsáidtear tobhach chun an beart/na bearta a mhaoiniú, soiléirigh an gá an measúnú ar chomhlíonadh Airteagail 30 agus 110 CFAE a dhéanamh. Más deimhneach an freagra, léirigh cén chaoi a gcomhlíonann an beart forálacha Airteagail 30 agus 110 CFAE.Sa chomhthéacs sin, is féidir tagairt a dhéanamh don fhaisnéis a chuirtear isteach faoi cheist 5.ii thuas, i gcás ina maoinítear an beart/na bearta a dtugtar fógra ina leith trí thobhach.

|  |
| --- |
| *Coinníoll diúltach: leis an gcabhair ní ceadmhach difear míchuí a dhéanamh do choinníollacha trádála a mhéid is go mbeadh dochar bunoscionn leis an leas coiteann* |

|  |
| --- |
| Íoslaghdú ar shaobhadh iomaíochta agus trádála |

|  |
| --- |
| Riachtanas na cabhrach |

*Chun an fhaisnéis sa roinn seo a sholáthar, féach roinn 3.2.1.1 (pointí 34-38) agus roinn 4.5.4.1 (pointe 264) de CEEAG.*

1. Mínigh cén cliseadh/cé na clistí margaidh a shainaithin d’údaráis agus a chuireann cosc ar leibhéal leordhóthanach cosanta comhshaoil a bhaint amach. Sonraigh an chatagóir sin faoina dtagann na clistí margaidh a sainaithníodh, trí thagairt a dhéanamh do litreacha (a), (b), (c) nó (d) de phointe 34 de CEEAG.

1. I gcomhréir le pointe 35 de CEEAG, tabhair faisnéis maidir le haon bheartas agus le haon bheart atá ann cheana a shainaithin d’údaráis, agus atá dírithe cheana féin ar na clistí rialála nó margaidh a sainaithníodh.

1. Chun comhlíonadh phointe 36 de CEEAG a léiriú, tabhair faisnéis a léiríonn go ndírítear an chabhair go héifeachtach ar chlistí margaidh iarmharacha, agus aird á tabhairt ar aon bheartas agus ar aon bheart eile atá i bhfeidhm cheana chun aghaidh a thabhairt ar chuid de na clistí margaidh a sainaithníodh.

1. Chun comhlíonadh phointe 37 de CEEAG a léiriú, mínigh, go bhfios do d’údaráis, an bhfuil tionscadail nó gníomhaíochtaí cosúil leo siúd a chumhdaítear leis an mbeart/na bearta a dtugtar fógra ina leith maidir lena n-ábhar teicneolaíoch, lena leibhéal riosca agus lena méid, curtha i gcrích cheana laistigh den Aontas faoi choinníollacha an mhargaidh. Más deimhneach an freagra, tabhair tuilleadh fianaise chun an gá atá le státchabhair a léiriú.

1. Chun comhlíonadh phointe 38 de CEEAG a léiriú, féach an fhianaise chainníochtúil a soláthraíodh cheana faoi cheist 17 thuas.

1. Más i bhfoirm ceadanna intrádála atá an chabhair, tabhair fianaise lena léirítear go gcomhlíontar na coinníollacha carnacha seo a leanas, i gcomhréir le pointe 264 de CEEAG:
   1. Bíonn méadú suntasach ar chostais táirgthe do gach earnáil nó do gach catagóir tairbhithe aonair mar thoradh ar cheantáil iomlán;

* 1. Ní féidir an méadú suntasach ar chostais táirgthe a chur ar aghaidh chuig custaiméirí gan laghduithe suntasacha ar dhíolacháin a bheith mar thoradh air[[9]](#footnote-10);

* 1. níl an deis ag gnóthais aonair san earnáil leibhéil astaíochtaí a laghdú chun costais na ndeimhnithe/na gceadanna intrádála a laghdú go leibhéal inghlactha do na gnóthais sin. Is féidir é sin a léiriú trí chomparáid a dhéanamh idir leibhéal astaíochtaí na dtairbhithe féideartha agus na leibhéil astaíochtaí a bhaintear amach tríd an teicníc is fearr feidhmíochta a chur chun feidhme agus trína léiriú gur úsáideadh an teicníc is fearr feidhmíochta in LEE mar thagarmharc do leibhéal an lamháltais a deonaíodh.

|  |
| --- |
| Oiriúnacht |

*Chun an fhaisnéis sa roinn seo a sholáthar, féach roinn 3.2.1.2 (pointí 39-46) de CEEAG.*

1. Chun comhlíonadh phointe 40 de CEEAG a fhíorú, léirigh nach bhfuil ionstraimí ar fáil nach bhfuil chomh saobhach céanna agus atá níos iomchuí.

1. Chun comhlíonadh phointe 41 de CEEAG a fhíorú, léirigh go bhfuil an beart cabhrach deartha ar bhealach nach mbainfear an bonn d’éifeachtúlacht beart eile lena leigheastar an cliseadh margaidh céanna, amhail sásraí margadhbhunaithe (e.g. CTA AE).

1. Chun comhlíonadh phointe 42 de CEEAG a fhíorú, deimhnigh nach bhféadfaí aon duine de thairbhithe an bhirt cabhrach/na mbeart cabhrach a chur faoi dhliteanas i leith an truaillithe faoi dhlí an Aontais nó faoin dlí náisiúnta atá ann cheana (*an prionsabal ‘costas an truaillithe ar an truaillitheoir’*).

1. Chun comhlíonadh phointí 43 go 46 de CEEAG a fhíorú, chun oiriúnacht na cabhrach i measc ionstraimí cabhrach éagsúla a léiriú, tabhair an fhaisnéis seo a leanas:
2. Mínigh cén fáth nach bhfuil foirmeacha cabhrach eile, a bhféadfadh sé nach bhfuil siad chomh saobhach céanna, chomh hiomchuí céanna, mar a cheanglaítear i bpointe 44 de CEEAG. D’fhéadfadh foirmeacha cabhrach nach bhfuil chomh saobhach sin a bheith ina n-airleacan in-aisíoctha i gcomparáid le deontais dhíreacha; creidmheasanna cánach i gcomparáid le laghduithe cánach; nó cineálacha cabhrach atá bunaithe ar ionstraimí airgeadais, amhail fiachas, i gcomparáid le hionstraimí cothromais, lena n-áirítear, mar shampla, iasachtaí ar ús íseal nó lacáistí ar ús, ráthaíochtaí Stáit, nó soláthar malartach maoinithe ar théarmaí fabhracha.

1. Léirigh go bhfuil rogha na hionstraime cabhrach iomchuí don chliseadh margaidh a bhfuil sé d’aidhm ag an mbeart cabhrach/na bearta cabhrach aghaidh a thabhairt air, mar a cheanglaítear i bpointe 45 de CEEAG.

1. Mínigh cén chaoi a bhfuil an beart cabhrach agus a dhearadh iomchuí chun cuspóir an bhirt a bhaint amach (pointe 46 de CEEAG).

|  |
| --- |
| Comhréireacht |

*Chun an fhaisnéis sa roinn seo a thabhairt, féach roinn 3.2.1,3 (pointí 47-57) agus roinn 4.5.4,2. (pointí 265-273) de CEEAG. Tabhair faoi deara go bhfuil na trí roinn 2.1.3.2., 2.1.3.3. agus 2.1.3.4. seo a leanas malartach. Ná tabhair freagraí ach ar an roinn is infheidhme, ag brath ar dhearadh an bhirt atá beartaithe. Maidir le cabhair a dheonaítear i bhfoirm ceadanna intrádála, tabhair freagra ar cheist 33 freisin (roinn 2.1.3.1).*

|  |
| --- |
| * + - 1. **Comhréireacht na cabhrach arna deonú i bhfoirm ceadanna intrádála** |

1. Más i bhfoirm ceadanna intrádála atá an chabhair, i gcomhréir le pointe 273, mínigh an méid seo a leanas:
2. An chaoi a ndéantar an leithdháileadh ar bhealach trédhearcach, bunaithe ar chritéir oibiachtúla agus ar fhoinsí sonraí den cháilíocht is airde atá ar fáil;

1. An chaoi nach mbeidh méid iomlán na gceadanna intrádála ná na lamháltas intrádála a dheonaítear do gach gnóthas ar phraghas faoi bhun a luacha margaidh níos airde ná a riachtanais a bhfuil coinne leo mar a mheastar le haghaidh staid gan an scéim trádála.

|  |
| --- |
| Comhréireacht na cabhrach bunaithe ar dhéine cabhrach a leagtar amach i bpointí 265-273 de CEEAG |

1. Chun tuairisc a thabhairt ar na costais incháilithe faoin mbeart, sonraigh na costais infheistíochta bhreise atá nasctha go díreach le leibhéal níos airde cosanta comhshaoil a bhaint amach. Chun na críche sin, féach an cás frithfhíorasach ábhartha, mar a shainaithnítear sa fhreagra ar cheist 17 agus ar phointe 266 agus ar phointí 226 go 230 de CEEAG.

1. Mínigh cén chaoi a gcinnfear agus a bhfíorófar costais infheistíochta na gcásanna fíorasacha agus frithfhíorasacha.

1. Sonraigh na huasteorainneacha cabhrach is infheidhme faoin mbeart agus sonraigh an bhfuil feidhm ag aon bhónas (mar a thuairiscítear i bpointí 267-270 de CEEAG).

1. I gcás gníomhaíochtaí éiceanuálaíochta, léirigh go gcomhlíontar na coinníollacha carnacha seo a leanas (pointe 270 de CEEAG):
2. Tá an ghníomhaíocht éiceanuálaíochta nua nó tá sí feabhsaithe go mór i gcomparáid le húrscothacht a tionscail féin san Aontas[[10]](#footnote-11);
3. Tá an sochar comhshaoil a bhfuil coinne leis i bhfad níos airde ná an feabhas a thiocfaidh as forás ginearálta na húrscothachta i ngníomhaíochtaí inchomparáide[[11]](#footnote-12);
4. Baineann leibhéal soiléir riosca, ó thaobh na teicneolaíochta, an mhargaidh nó an airgeadais de, le gné nuálach na gníomhaíochta, ar riosca é atá níos airde ná an riosca a bhaineann de ghnáth le gníomhaíochtaí inchomparáide neamhnuálacha[[12]](#footnote-13).

1. Más de mhaolú ar phointí 267-270 de CEEAG a mheastar go bhfuil gá le cabhair thar uasdéiní na cabhrach a leagtar síos faoi roinn 4.5.4.2 de CEEAG, sonraigh an leibhéal cabhrach a mheastar a bheith riachtanach agus tabhair údar leis ar bhonn anailís ar bhearnaí cistithe le haghaidh tionscadail tagartha sna cásanna fíorasacha agus frithfhíorasacha mar a shainaithnítear mar fhreagra ar cheist 17(c) thuas, i gcomhréir le pointí 51-52 de CEEAG.

Maidir leis an anailís sin ar bhearnaí cistithe, cuir cainníochtú isteach, maidir leis an gcás fíorasach/na cásanna fíorasacha agus maidir le cás réalaíoch frithfhíorasach/cásanna réalaíocha frithfhíorasacha[[13]](#footnote-14) a sainaithníodh mar fhreagra ar cheist 17(c) thuas, i leith na bpríomhchostas agus na bpríomhioncam uile, meánchostas ualaithe measta chaipitil na dtairbhithe (nó na dtionscadal tagartha) chun sreafaí todhchaíocha airgid a lascainiú, chomh maith leis an nglanluach láithreach le haghaidh na gcásanna fíorasacha agus frithfhíorasacha, le linn shaolré an tionscadail/an tionscadail tagartha.

1. Cuir an cainníochtú sin ar fáil in Iarscríbhinn a ghabhann leis an bhfoirm fógra seo (trí chomhad Excel a úsáid ina bhfuil na foirmlí uile le feiceáil).

1. Cuir faisnéis mhionsonraithe isteach maidir leis na toimhdí, leis na modheolaíochtaí, leis an réasúnaíocht agus leis na foinsí is bonn leo, a úsáidtear le haghaidh gach gné de chainníochtú na gcostas agus na n‐ioncam sa chás fíorasach agus an cás frithfhíorasach is dócha a bheidh ann (mar shampla, cuir na toimhdí a úsáideadh chun na cásanna sin a fhorbairt agus foinse/réasúnaíocht maidir leis na toimhdí sin san áireamh).

1. Maidir le cásanna cabhrach aonair agus scéimeanna aonair atá ag dul chun tairbhe do líon an-teoranta tairbhithe, ní mór don Bhallstát an fhianaise thacaíochta a chur i láthair ar leibhéal phlean gnó mionsonraithe an tionscadail.

Maidir le cásanna scéimeanna cabhrach, ní mór don Bhallstát an fhianaise thacaíochta a chur i láthair ar bhonn tionscadal tagartha amháin nó níos mó.

1. Is féidir leat na doiciméid a luaitear i bhfonóta 39 de CEEAG a chur i gceangal leis an mbileog faisnéise forlíontaí seo freisin. D’fhéadfadh doiciméid bhoird a bheith úsáideach go háirithe le haghaidh bearta cabhrach aonair nó scéimeanna cabhrach aonair atá ag dul chun tairbhe do líon an-teoranta tairbhithe. Má tá na doiciméid sin i gceangal leis an mbileog faisnéise forlíontaí, tabhair liosta de na doiciméid sin thíos, ina sonraítear an t-údar, an dáta a dréachtaíodh iad agus an comhthéacs inar úsáideadh iad.

1. Léirigh freisin nach mbeadh cabhair a sháródh an bhearna chistithe mar thoradh ar chabhair níos airde a chur i bhfeidhm, ar cabhair í a chinnfí mar a shonraítear i gceist 38.

1. I gcás inarb infheidhme pointe 52 de CEEAG, i.e. is é is dóichí gurb é atá i gceist leis an gcás frithfhíorasach nach ndéanann an tairbhí gníomhaíocht ná infheistíocht, nó nach leanann sé dá ghnó gan athruithe, tabhair fianaise chun tacú leis an toimhde sin[[14]](#footnote-15).

1. I ngach cás ina bhfuil údar leis an gcomhréireacht trí thagairt d’anailís ar bhearna cistithe, deimhnigh go ndéanfaidh d’údaráis faireachán *ex post* chun na toimhdí a rinneadh faoin leibhéal cabhrach is gá a fhíorú agus sásra aisghlámtha a chur i bhfeidhm. Tabhair tuairisc freisin ar an sásra faireacháin agus aisghlámtha atá beartaithe ag d’údaráis a chur i bhfeidhm (pointe 271 de CEEAG).

|  |
| --- |
| Comhréireacht na cabhrach a dheonaítear trí phróiseas tairisceana iomaíoch |

*Chun an fhaisnéis sa roinn seo a sholáthar, féach pointí 49, 50 agus 272 de CEEAG*.

1. Chun comhlíonadh phointí 49 agus 50 de CEEAG a fhíorú, sonraigh na nithe seo a leanas:
2. Mínigh cén chaoi a n-áirithíonn na húdaráis go bhfuil an próiseas tairisceana oscailte, soiléir, trédhearcach agus neamh-idirdhealaitheach, bunaithe ar chritéir oibiachtúla, arna sainiú *ex ante* i gcomhréir le cuspóir an bhirt agus go n-íoslaghdaíonn sé riosca na dtairiscintí straitéiseacha (pointe 49(a) de CEEAG).

1. Na critéir roghnúcháin a úsáidtear chun na tairiscintí a rangú, agus chun an leibhéal cabhrach sa phróiseas tairisceana iomaíoch a shainaithint ar deireadh. Go sonrach:
   1. Tabhair liosta de na critéir roghnúcháin agus sonraigh cé acu díobh atá nó nach bhfuil bainteach go díreach nó go hindíreach le príomhchuspóirí an bhirt/na mbeart. Cuir isteach a n-ualú.

* 1. Mínigh cén chaoi ar chuir na critéir roghnúcháin an rannchuidiú le príomhchuspóirí an bhirt/na mbeart i gcoibhneas díreach nó indíreach le méid na cabhrach arna iarraidh ag an iarratasóir. Féadfar é sin a shloinneadh, mar shampla, i dtéarmaí cabhrach in aghaidh an aonaid cosanta comhshaoil[[15]](#footnote-16) (pointe 50 de CEEAG agus fonóta 44 de CEEAG).

* 1. I gcás ina bhfuil critéir roghnúcháin eile ann nach bhfuil baint dhíreach ná indíreach acu le príomhchuspóirí an bhirt/na mbeart, tabhair cúiseanna leis an gcur chuige atá beartaithe agus mínigh cén chaoi a bhfuil sé iomchuí do na cuspóirí a shaothraítear leis an mbeart/na bearta. Deimhnigh freisin nach mó ná 30 % d’ualú na gcritéar roghnúcháin uile iad na critéir sin (pointe 50 de CEEAG).

* 1. Mínigh cá fhad roimh an sprioc-am chun iarratais a chur isteach i ngach próiseas tairisceana iomaíoch a fhoilseofar na critéir roghnúcháin (pointe 49(b) agus fonóta 43 de CEEAG).

1. Mínigh na gnéithe ar ar bhunaigh tú an toimhde go mbeidh an próiseas tairisceana oscailte agus go mbeidh go leor suime á cur ann, i.e. gur féidir coinne a bheith leis nach bhfaighidh gach tairgeoir cabhair agus gur leordhóthanach an líon tairgeoirí a bhfuil coinne leo chun iomaíocht éifeachtach a áirithiú ar feadh fhad na scéime (pointe 49(c) de CEEAG). I do mhíniúchán, cuir buiséad nó méid na scéime san áireamh. I gcás inarb ábhartha, déan tagairt don fhianaise a tugadh sna freagraí ar cheist 17.

1. Tabhair faisnéis maidir leis an líon babhtaí tairisceana atá beartaithe agus an líon tairgeoirí a bhfuil coinne leo sa chéad bhabhta agus le himeacht ama.

1. I gcás próiseas tairisceana amháin nó níos mó nár cuireadh go leor suime iontu, mínigh cén chaoi a gceartófar dearadh na bpróiseas tairisceana le linn chur chun feidhme na scéime chun iomaíocht éifeachtach a athbhunú agus cathain a dhéanfar sin (pointe 49(c) de CEEAG).

1. Deimhnigh go seachnaítear coigeartuithe *ex post* ar thoradh an phróisis tairisceana (amhail caibidlíocht ina dhiaidh sin maidir le torthaí tairisceana nó ciondáil (pointe 49(d) de CEEAG).

1. I gcás inar féidir ‘*tairiscintí fóirdheontais nialasacha*’ a bheith ann, mínigh cén chaoi a ndéanfar an chomhréireacht a áirithiú (féach pointe 49, fonóta 42 de CEEAG).

1. Soiléirigh an bhfuil foráil déanta ag na húdaráis maidir le bonnphraghsanna nó uasteorainneacha a úsáid sa phróiseas tairisceana iomaíoch. Más deimhneach an freagra, tabhair údar lena n‐úsáid agus mínigh cén chaoi nach gcuireann siad srian ar an bpróiseas tairisceana iomaíoch (pointe 49 agus fonóta 42 de CEEAG).

|  |
| --- |
| Carnadh |

*Chun an fhaisnéis sa roinn seo a sholáthar, féach pointí 56-57 de CEEAG*.

1. A mhéid nár soláthraíodh cheana faoi Chuid I den fhoirm fógra ghinearálta agus chun comhlíonadh phointe 56 de CEEAG a fhíorú, soiléirigh an bhféadfaí an chabhair faoin mbeart/faoi na bearta a dtugtar fógra ina leith a dhámhachtain i gcomhthráth faoi roinnt scéimeanna cabhrach nó a charnadh le cabhair *ad hoc* nó *de minimis* i ndáil leis na costais incháilithe chéanna. Más amhlaidh an cás, tabhair sonraí maidir leis na scéimeanna cabhrach sin, cabhair *ad hoc* nó cabhair *de minimis* agus cén chaoi a gcarnfar an chabhair.

1. Más infheidhme pointe 56 de CEEAG, tabhair údar leis an gcaoi nach mbeidh róchúiteamh mar thoradh ar mhéid iomlán na cabhrach a dheonaítear faoin mbeart/faoi na bearta a dtugtar fógra ina leith, beart/bearta le haghaidh tionscadail nó gníomhaíochta agus nach rachaidh sé thar an uasmhéid cabhrach a cheadaítear faoi phointe 273 de CEEAG. Le haghaidh gach birt is féidir a charnadh leis an gcabhair a dheonaítear faoin mbeart/faoi na bearta cabhrach a dtugtar fógra ina leith, sonraigh an modh a úsáidtear chun comhlíonadh na gcoinníollacha a leagtar amach i bpointe 56 de CEEAG a áirithiú.

1. I gcás inarb infheidhme pointe 57 de CEEAG, i.e. déantar an chabhair a dheonaítear faoin mbeart/faoi na bearta a dtugtar fógra ina leith a chomhcheangal le cistiú ón Aontas a bhainistítear go lárnach[[16]](#footnote-17) (nach Státchabhair é), tabhair údar leis an gcaoi nach mbeidh róchúiteamh mar thoradh ar mhéid iomlán an chistithe phoiblí a dheonaítear i ndáil leis na costais incháilithe chéanna.

|  |
| --- |
| Trédhearcacht |

*Chun an fhaisnéis sa roinn seo a sholáthar, féach roinn 3.2.1.4 (pointí 58-62) de CEEAG.*

1. Deimhnigh go gcomhlíonfaidh an Ballstát na ceanglais maidir le trédhearcacht dá bhforáiltear i bpointí 58-61 de CEEAG.

1. Tabhair an nasc idirlín ar a bhfoilseofar téacs iomlán na scéime cabhrach formheasta nó an chinnidh ar leith lena ndeonaítear cabhair agus a fhorálacha cur chun feidhme, agus faisnéis maidir le gach dámhachtain cabhrach aonair a deonaíodh *ad hoc* nó faoi scéim cabhrach arna formheas ar bhonn CEEAG agus ar mó ná EUR 100 000 í.

|  |
| --- |
| Éifeachtaí diúltacha míchuí na cabhrach ar iomaíocht agus ar thrádáil agus ar chothromú a sheachaint |

*Chun an fhaisnéis sa roinn seo a thabhairt, féach roinn 3.2.2 (pointí 63-70) agus roinn 4.5.5. (pointí 274-275) de CEEAG.*

1. Chun comhlíonadh phointe 67 de CEEAG a fhíorú, tabhair faisnéis maidir leis na héifeachtaí diúltacha gearrthéarmacha agus fadtéarmacha a d’fhéadfadh a bheith ag an mbeart/na bearta a dtugtar fógra ina leith ar an iomaíocht agus ar an trádáil.

1. Mínigh an dtagann an beart faoi aon cheann de na cásanna seo a leanas:
   1. Baineann sé le margadh (nó le margaí) ina bhfuair sealbhóirí cumhacht mhargaidh roimh léirscaoileadh an mhargaidh;

* 1. Is éard atá i gceist le próisis tairisceana iomaíocha i margadh/margaí nuaghinte, i gcás ina bhfuil gníomhaí ann a bhfuil seasamh láidir aige ar an margadh;

* 1. Ní rachaidh sé chun tairbhe ach do thairbhí amháin nó do líon an-teoranta tairbhithe.

1. Dá ndíreodh an beart cabhrach ar rogha/conair theicneolaíoch shonrach, tabhair údar leis an gcúis leis an rogha theicneolaíoch agus nach ndíspreagfaidh sé úsáid teicneolaíochtaí níos glaine.

1. Mura rachaidh an beart/na bearta a dtugtar fógra ina leith chun tairbhe ach do thairbhí amháin nó do líon an-teoranta tairbhithe, chun comhlíonadh phointe 68 CEEAG a fhíorú, déan an méid seo a leanas:
2. Mínigh an neartaíonn nó an gcoinníonn an beart/na bearta a dtugtar fógra ina leith cumhacht mhargaidh an tairbhí/na dtairbhithe ar bun nó an ndíspreagann sé/siad forleathnú iomaitheoirí atá ann cheana nó an spreagann sé/siad a scor nó an ndíspreagann sé/siad iontráil iomaitheoirí nua. Mínigh ina leith sin freisin cé acu a bheidh nó nach mbeidh méadú ar acmhainneacht táirgeachta an tairbhí mar thoradh ar an mbeart cabhrach.

1. Tabhair tuairisc ar an mbeart/na bearta a cuireadh i bhfeidhm chun teorainn a chur leis an saobhadh iomaíochta a d’fhéadfadh a bheith ann mar thoradh ar an gcabhair a dheonú don tairbhí/do na tairbhithe.

1. Chun comhlíonadh phointe 69 de CEEAG a léiriú, mínigh na nithe seo a leanas:
2. Má tá sé d’aidhm ag an gcabhair a dheonaítear faoin mbeart/faoi na bearta a dtugtar fógra ina leith gníomhaíocht eacnamaíoch a chaomhnú i réigiún amháin nó í a mhealladh ó réigiúin eile laistigh den mhargadh inmheánach.

1. Más deimhneach an freagra, sonraigh an ghlanéifeacht chomhshaoil atá ag an mbeart/na bearta a dtugtar fógra ina leith agus cén chaoi a gcuireann an beart/na bearta a dtugtar fógra ina leith feabhas ar an leibhéal cosanta comhshaoil atá ann cheana sna Ballstáit.

1. An chaoi nach mbeidh aon éifeacht dhiúltach fhollasach ar iomaíocht ná ar thrádáil mar thoradh ar an gcabhair a dheonaítear faoin mbeart/faoi na bearta a dtugtar fógra ina leith.

1. I gcás cabhair aonair, na príomhspreagthaí a bhaineann le rogha an tsuímh le haghaidh na n‐infheistíochtaí ag an tairbhí.

1. Chun comhlíonadh phointe 70 de CEEAG a fhíorú, déan an méid seo a leanas:
2. Deimhnigh go bhféadfar cabhair a dheonú faoin scéim a dtugtar fógra ina leith ar feadh uastréimhse 10 mbliana ón dáta a thugtar fógra faoin gcinneadh ón gCoimisiún lena ndearbhaítear go bhfuil an chabhair comhoiriúnach.

1. Deimhnigh, sa chás gur mian le d’údaráis síneadh a chur le fad na scéime thar an uastréimhse, go dtabharfaidh siad fógra an athuair faoin mbeart.

1. Más i bhfoirm ceadanna intrádála atá an chabhair, chun comhlíonadh phointe 275 de CEEAG a fhíorú, deimhnigh go gcomhlíonann an beart na critéir uile seo a leanas:
2. Tá rogha na dtairbhithe bunaithe ar chritéir oibiachtúla thrédhearcacha agus deonaítear an chabhair i bprionsabal ar an mbealach céanna le haghaidh na n-iomaitheoirí uile san earnáil chéanna má tá siad i staid fhíorasach chomhchosúil;

1. Ní fhabhraíonn an mhodheolaíocht leithdháilte gnóthais áirithe nó earnálacha áirithe;

1. I gcás ina bhfabhraíonn an mhodheolaíocht leithdháilte gnóthais áirithe nó earnálacha áirithe, mínigh an chaoi a bhfuil údar leis de bharr loighic chomhshaoil na scéime féin nó a bhfuil gá leis ar mhaithe le comhsheasmhacht le beartais chomhshaoil eile:

1. Ní fhaigheann iontrálaithe nua ceadanna ná lamháltais ar choinníollacha is fabhraí ná coinníollacha na ngnóthas atá ann cheana agus a oibríonn ar na margaí céanna;

1. Níl bacainní míchuí ar iontráil á gcruthú mar thoradh ar leithdháiltí níos airde a dheonú ar shuiteálacha atá ann cheana i gcomparáid le hiontrálaithe nua.

|  |
| --- |
| *Éifeachtaí dearfacha na cabhrach a chur i gcomparáid leis na héifeachtaí diúltacha ar iomaíocht agus trádáil* |

*Chun an fhaisnéis sa roinn seo a sholáthar, féach roinn 3.3 (pointí 71-76) de CEEAG.*

1. Chun comhlíonadh phointe 72 de CEEAG a fhíorú, mínigh an gcomhlíonann gníomhaíochtaí a dtacaítear leo faoin mbeart a dtugtar fógra ina leith na critéir maidir le gníomhaíochtaí eacnamaíocha atá inbhuanaithe ó thaobh an chomhshaoil de dá bhforáiltear in Airteagal 3 de Rialachán (AE) 2020/852 ó Pharlaimint na hEorpa agus ón gComhairle,[[17]](#footnote-18) lena n-áirítear an prionsabal ‘gan dochar suntasach a dhéanamh’, nó modheolaíochtaí inchomparáide eile.

1. (I gcás próiseas tairisceana iomaíoch) Mínigh an bhfuil gnéithe sa bheart/sna bearta a dtugtar fógra ina leith chun rannpháirtíocht FBManna i bpróisis tairisceana iomaíocha a éascú. Más deimhneach an freagra, tabhair faisnéis maidir leis na gnéithe sin agus tabhair údar leis an gcaoi gur mó na héifeachtaí dearfacha a bhaineann le rannpháirtíocht FBManna a áirithiú sa bheart/sna bearta a dtugtar fógra ina leith ná na hiarmhairtí saobhacha a d’fhéadfadh a bheith ann.

|  |
| --- |
| **Roinn C: Meastóireacht** |

*Chun an fhaisnéis sa roinn seo a sholáthar, féach Roinn 5 (pointí 455-463) de CEEAG.*

1. I gcás ina sáraíonn an beart/na bearta a dtugtar fógra ina leith na tairseacha buiséid/caiteachais i bpointe 456 de CEEAG, mínigh cén fáth, i do thuairim, ar cheart feidhm a bheith ag an eisceacht i bpointe 457 de CEEAG, nó cuir Iarscríbhinn i gceangal leis an mbileog faisnéise forlíontaí seo ina bhfuil dréachtphlean meastóireachta ina gcumhdaítear an raon feidhme a luaitear i bpointe 458 de CEEAG[[18]](#footnote-19).

……………………………………………………………………………………………

1. Má sholáthraítear dréachtphlean meastóireachta, déan an méid seo a leanas:
2. tabhair thíos achoimre ar an dréachtphlean meastóireachta sin atá san Iarscríbhinn.

………………………………………………………………………………….

1. deimhnigh go n-urramófar pointe 460 de CEEAG.

………………………………………………………………………………….

1. tabhair an dáta agus an nasc idirlín ina mbeidh an plean meastóireachta ar fáil go poiblí.

………………………………………………………………………………….

1. Chun comhlíonadh phointe 459(b) de CEEAG a fhíorú, i gcás nach bhfuil an scéim cabhrach faoi réir meastóireacht *ex post* faoi láthair agus gur mó a fad ná 3 bliana, deimhnigh go dtabharfaidh tú fógra faoi dhréachtphlean meastóireachta laistigh de 30 lá oibre tar éis modhnú suntasach lena méadófar buiséad na scéime go dtí os cionn EUR 150 milliún in aon bhliain ar leith nó EUR 750 milliún thar thréimhse iomlán na scéime.

1. Chun comhlíonadh phointe 459(c) de CEEAG a fhíorú, i gcás nach bhfuil an scéim cabhrach faoi réir meastóireacht *ex post* faoi láthair, tabhair gealltanas thíos go dtabharfaidh an Ballstát fógra faoi dhréachtphlean meastóireachta laistigh de 30 lá oibre tar éis caiteachas os cionn EUR 150 milliún sa bhliain roimhe sin a thaifeadadh i gcuntais oifigiúla.

1. Chun comhlíonadh phointe 461 de CEEAG a fhíorú, déan an méid seo a leanas:
2. Soiléirigh ar roghnaíodh an saineolaí neamhspleách cheana féin nó an roghnófar é amach anseo.

1. Tabhair faisnéis faoin nós imeachta chun an saineolaí a roghnú.

1. Tabhair údar leis an gcaoi a bhfuil an saineolaí neamhspleách ar an údarás deonúcháin.

1. Chun comhlíonadh phointe 461 de CEEAG a fhíorú, déan an méid seo a leanas:
2. Tabhair na sprioc-amanna atá beartaithe agat chun an tuarascáil mheastóireachta eatramhach agus an tuarascáil mheastóireachta deiridh a chur isteach. Tabhair faoi deara nach mór an tuarascáil mheastóireachta deiridh a chur faoi bhráid an Choimisiúin in am trátha ionas gur féidir measúnú a dhéanamh ar fhadú féideartha na scéime cabhrach agus, ar a dhéanaí, 9 mí sula rachaidh sí in éag, i gcomhréir le pointe 463 de CEEAG. Tabhair faoi deara go bhféadfaí an sprioc-am sin a laghdú i gcás scéimeanna a spreagann an ceanglas meastóireachta le linn an 2 bhliain dheireanacha dá gcur chun feidhme.

1. Deimhnigh go gcuirfear an tuarascáil mheastóireachta eatramhach agus an tuarascáil mheastóireachta deiridh ar fáil go poiblí. Tabhair an dáta agus an nasc idirlín ar a mbeidh na tuarascálacha sin ar fáil go poiblí.

|  |
| --- |
| **Roinn D - Tuairisciú agus faireachán** |

*Chun an fhaisnéis sa roinn seo a sholáthar, féach Roinn 6 (pointí 464 agus 465) de CEEAG.*

1. Deimhnigh go gcomhlíonfaidh an Ballstát na ceanglais maidir le tuairisciú agus faireachán a leagtar amach i Roinn 6, pointí 464 agus 465 de CEEAG.

………………………………………………………………………………………….....

1. IO C 80, 18.2.2022, lch. 1. [↑](#footnote-ref-2)
2. Tabhair faoi deara, i gcás scéim cabhrach, gurb é an fad an tréimhse ar lena linn a fhéadfar iarratas a dhéanamh ar chabhair agus cinneadh a dhéanamh ina leith (lena n‐áirítear, dá bhrí sin, an t‐am is gá do na húdaráis náisiúnta chun na hiarratais ar chabhair a fhormheas). Ní bhaineann an fad dá dtagraítear faoin gceist sin le fad na gconarthaí a thugtar i gcrích faoin scéim cabhrach, a fhéadfaidh leanúint ar aghaidh níos faide ná fad an bhirt. [↑](#footnote-ref-3)
3. Tabhair faoi deara go bhféadfadh athrú ar chabhair a bheith i gceist le hathrú ar an mbuiséad iarbhír nó measta, rud a mbeadh fógra nua riachtanach ina leith. [↑](#footnote-ref-4)
4. Is féidir Státchabhair a bheith i gceist le ceadanna intrádála, go háirithe nuair a dheonaíonn Ballstáit ceadanna agus lamháltais atá faoi bhun a luacha margaidh. [↑](#footnote-ref-5)
5. Tabhair faoi deara go soláthraítear tuilleadh treoraíochta i bpointí 38 agus 52, chomh maith le fonótaí 39 agus 45 de CEEAG, maidir leis an gcaoi ar cheart an cás frithfhíorasach a d’fhéadfadh a bheith ann a fhorbairt. [↑](#footnote-ref-6)
6. Sainmhínítear ‘tionscadal tagartha’ i bpointe 19(63) de CEEAG. [↑](#footnote-ref-7)
7. Má tá tú ag brath ar phróiseas iomaíoch atá ann le déanaí, mínigh cén chaoi ar féidir a mheas go bhfuil an próiseas tairisceana sin iomaíoch, lena n‐áirítear cén chaoi ar seachnaíodh brabúis amhantair le haghaidh teicneolaíochtaí éagsúla a áirítear sa phróiseas tairisceana iomaíoch i gcás inarb infheidhme, agus cén chaoi a bhfuil sé inchomparáide, mar shampla:

   An raibh na dálaí (e.g. téarmaí agus fad conartha, sprioc-amanna infheistíochta, cé acu a rinneadh nó nach ndearnadh íocaíochtaí tacaíochta a innéacsú le boilsciú) cosúil leis na coinníollacha atá beartaithe sa bheart a dtugtar fógra ina leith?

   An ndearnadh an próiseas iomaíoch faoi dhálaí maicreacnamaíocha comhchosúla?

   An raibh na teicneolaíochtaí / na cineálacha tionscadail cosúil le chéile? [↑](#footnote-ref-8)
8. De réir phointe 19(89) de CEEAG, is éard atá i gceist le ‘caighdeán de chuid an Aontais’:

   *caighdeán éigeantach de chuid an Aontais lena leagfar síos na leibhéil atá le baint amach ag gnóthais aonair ó thaobh an chomhshaoil de, cé is moite de chaighdeáin nó spriocanna arna socrú ar leibhéal an Aontais atá ceangailteach ar na Ballstáit ach nach bhfuil ceangailteach ar ghnóthais aonair;*

   *an oibleagáid na teicnící is fearr atá ar fáil (TIFAF) a úsáid, mar a shainmhínítear i dTreoir 2010/75/AE, agus a áirithiú nach sáróidh na leibhéil astaíochtaí na leibhéil a bhainfí amach agus TIFAFanna á gcur i bhfeidhm; I gcás ina bhfuil leibhéil astaíochtaí a bhaineann le BAT sainithe i ngníomhartha cur chun feidhme arna nglacadh faoi Threoir 2010/75/AE nó faoi threoracha eile is infheidhme, beidh na leibhéil sin infheidhme chun críoch na dtreoirlínte seo; i gcás ina sloinntear na leibhéil sin mar raon, beidh feidhm ag an teorainn ar a mbaintear an TIFAF amach ar dtús maidir leis an ngnóthas lena mbaineann.* [↑](#footnote-ref-9)
9. Féadfar an anailís a dhéanamh ar bhonn na meastachán ar leaisteachas phraghas an táirge san earnáil lena mbaineann, i measc tosca eile, agus ar mheastacháin ar dhíolacháin chaillte chomh maith lena dtionchar ar bhrabúsacht an tairbhí. [↑](#footnote-ref-10)
10. Mar shampla, d’fhéadfaí an úrnuacht a léiriú ar bhonn tuairisc bheacht ar an nuálaíocht agus ar dhálaí an mhargaidh maidir lena tabhairt isteach nó lena scaipeadh, agus comparáid á déanamh idir an úrnuacht agus na próisis úrscothacha nó na teicnící eagrúcháin a úsáideann gnóthais eile de ghnáth sa tionscal céanna. [↑](#footnote-ref-11)
11. Más féidir paraiméadair chainníochtúla a úsáid chun comparáid a dhéanamh idir gníomhaíochtaí éiceanuálaíochta agus gníomhaíochtaí caighdeánacha neamhnuálacha, ciallaíonn ‘i bhfad níos airde’ gur cheart an feabhas imeallach a bhfuil coinne leis ó ghníomhaíochtaí éiceanuálaíochta i dtéarmaí riosca laghdaithe don chomhshaol nó truailliú nó éifeachtúlacht fheabhsaithe san fhuinneamh nó in acmhainní, gur cheart an feabhas sin a bheith dhá uair chomh hard ar a laghad leis an bhfeabhas imeallach a bhfuil coinne leis ó fhorás ginearálta na ngníomhaíochtaí neamhnuálaíocha inchomparáide. I gcás nach iomchuí an cur chuige atá beartaithe do chás ar leith, nó mura féidir comparáid chainníochtúil a dhéanamh, ba cheart tuairisc mhionsonraithe ar an modh a úsáidtear chun an critéar sin a mheasúnú a bheith sa chomhad iarratais ar státchabhair, lena n-áiritheofar caighdeán atá inchomparáide le caighdeán an mhodha atá beartaithe. [↑](#footnote-ref-12)
12. D’fhéadfadh an Ballstát an riosca sin a léiriú, mar shampla, i dtéarmaí na nithe seo a leanas: na costais i ndáil le láimhdeachas an ghnóthais, an méid ama is gá chun an fhorbairt a dhéanamh, na gnóthachain a bhfuil coinne leo ón ngníomhaíocht éiceanuálaíochta i gcomparáid leis na costais, agus an dóchúlacht go gclisfear air. [↑](#footnote-ref-13)
13. Féach freisin an fhaisnéis bhreise i bpointí 51-53 chomh maith le fonótaí 45 agus 46 de CEEAG. [↑](#footnote-ref-14)
14. [↑](#footnote-ref-15)
15. Tabhair faoi deara go bhforáiltear an méid seo a leanas le pointe 44 de CEEAG:

    *‘Nuair a bheidh measúnú á dhéanamh ag na Ballstáit ar aonaid cosanta comhshaoil, féadfaidh siad, mar shampla, modheolaíocht a fhorbairt lena gcuirfear san áireamh astaíochtaí nó truailliú eile ag céimeanna éagsúla den ghníomhaíocht eacnamaíoch dá dtugtar tacaíocht, an t-am chun tionscadal a chur i gcrích nó na costais a bhaineann le comhtháthú córas. Agus an méid a chuirtear leis na príomhchuspóirí á chur i gcomparáid le méid na cabhrach arna iarraidh, féadfaidh na Ballstáit, mar shampla, na critéir oibiachtúla éagsúla a mheas agus a roghnú ar bhonn mhéid na cabhrach in aghaidh aonad meán ualaithe na gcritéar oibiachtúil, nó féadfaidh siad na cinn ag a bhfuil na scóir is airde ar na critéir oibiachtúla a roghnú as measc raon teoranta tairiscintí a bhfuil an méid cabhrach is ísle in aghaidh an aonaid acu. Ní mór paraiméadair aon chur chuige den sórt sin a chalabrú chun a áirithiú go bhfanfaidh an próiseas tairisceana neamh-idirdhealaitheach, iomaíoch ar bhealach éifeachtach agus go léireoidh sé luach eacnamaíoch.’* [↑](#footnote-ref-16)
16. Is éard is cistiú ón Aontas a bhainistítear go lárnach ann cistiú ón Aontas a bhainistíonn institiúidí, gníomhaireachtaí, comhghnóthais nó comhlachtaí eile de chuid an Aontais Eorpaigh go lárnach nach bhfuil faoi rialú go díreach ná go hindíreach ag na Ballstáit. [↑](#footnote-ref-17)
17. Rialachán (AE) 2020/852 ó Pharlaimint na hEorpa agus ón gComhairle an 18 Meitheamh 2020 maidir le creat a bhunú chun infheistíocht inbhuanaithe a éascú, agus lena leasaítear Rialachán (AE) 2019/2088 (IO L 198, 22.6.2020, lch. 13). [↑](#footnote-ref-18)
18. Tá an teimpléad don bhileog faisnéise forlíontaí chun fógra a thabhairt faoi phlean meastóireachta (Cuid III.8) le fáil anseo: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-19)